A BIZOTTSÁG 110/2005/EK RENDELETE
(2005. január 24.)
a 2003. október 1-jétől 2003. december 31-ig tartó időszak alatt a feldolgozóiparnak szállított tonhal után a termelő szervezeteknek járó kompenzációs támogatás előírásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a halászati és akvakultúra-ágazati termékek piacának közös szervezéséről szóló, 1999. december 17-i 104/2000/EK tanácsi rendeletre (1) és különösen annak 27. cikke (6) bekezdésére,
mivel:
(1)
A tonhaltermelők szervezetei bizonyos feltételek mellett a feldolgozóiparnak leszállított tonhalmennyiségre a 104/2000/EK rendelet 27. cikkében előírt kompenzációs juttatásban részesülnek azon naptári negyedév alatt, amikor az árakat megállapították, amelynek során mind a közösségi piacon érvényes átlag negyedéves eladási ár, mind a kompenzációs adóval sújtott behozatali ár az adott esetben alacsonyabb volt, mint az érintett termék közösségi termelői árának 87 %-a.
(2)
A közösségi piac helyzetének elemzése alapján azt a következtetést lehet levonni, hogy a 2003. október 1-jétől december 31-ig tartó időszak alatt a 10 kilónál nehezebb sárgaúszójú tonhal (Thunnus albacares) darabjának a 104/2000/EK rendelet 27. cikkben szabályozott átlag negyedéves eladási ára, illetve behozatali ára a hatályban lévő közösségi termelői ár 87 %-a alatt van a 2346/2002/EK tanácsi rendelet (2) által megállapított szabályok szerint.
(3)
A támogatásra való jogosultság meghatározásához számításba vehető műveletek azok az eladások, amelyek a figyelembe vett negyedév alatt kerültek kiszámlázásra, és amelyet a 2183/2001/EK rendelet (3) 4. cikke által említett átlagos havi eladási ár kiszámításához levontak.
(4)
A 104/2000/EK rendelet által előírt juttatás összege semmilyen esetben sem haladhatja meg a küszöbár és az érintett termék közösségi piaci átlag eladási árának különbözetét, vagy ezen küszöb 12 %-ának megfelelő általányösszeget.
(5)
A 104/2000/EK rendelet 27. cikkének (1) bekezdése által előírt kompenzációs juttatásban részesíthető mennyiségek az érintett negyedévben semmilyen esetben sem haladhatják meg az említett cikk (3) bekezdése által rögzített határt.
(6)
A Közösség vámterületén működő feldolgozóipari cégeknek eladott és leszállított darabonként 10 kilónál nehezebb sárgaúszójú tonhalak (Thunnus albacares) értékesített és leszállított mennyisége magasabb volt az érintett negyedévben, mint az előző három halászati év azonos negyedévében. Mivel ezek a mennyiségek meghaladják a 104/2000/EK rendelet 27. cikkének (3) bekezdése által megállapított felső határt, korlátozni kell a juttatásban részesíthető termékek összmennyiségét.
(7)
A 104/2000/EK rendelet 27. cikkének (4) bekezdése által előírt felső határok alkalmazása során az egyes termelői szervezeteknek járó juttatás kiszámításához az érintett termelői szervezetek között rögzíteni kell a támogatható mennyiségek felosztását a 2000-es, 2001-es és 2002-es halászati év ugyanazon negyedévére vonatkozó termelésük arányában.
(8)
Az e rendeletben előírt intézkedések összhangban vannak a halászati termékek irányítóbizottságának véleményével,
ELFOGADTA EZT A RENDELETET:
1. cikk
A 104/2000/EK rendelet 27. cikke által előírt kompenzációs juttatás a 2003. október 1-jétől december 31-ig tartó időszakra az alábbi termékekre és maximális összegekre engedélyezett:
Termék
A juttatás maximális összege (EUR/tonna)
Darabonként 10 kilónál nehezebb sárgaúszójú tonhalak (Thunnus albacares)
24
2. cikk
(1) A támogatásban részesíthető fajok összmennyisége a következő:
-
Darabonként 10 kilónál nehezebb sárgaúszójú tonhalak (Thunnus albacares): 11 433,536 tonna
(2) Az összmennyiség érintett termelői szervezetek közötti felosztása a mellékletben került meghatározásra.
3. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. január 24-én.